กฎกระทรวงการขออนุญาตทำงาน การออกใบอนุญาตทำงาน และการแจ้งการทำงานของคนต่างด้าว พ.ศ. 2563
วันที่ประกาศ: 2020-08-31

content: กฎกระทรวง การขออนุญาตทำงาน การออกใบอนุญาตทำงาน และการแจ้งการทำงานของคนต่างด้าว พ.ศ. ๒๕๖๓
content: อาศัยอำนาจตามความในมาตรา ๖ วรรคหนึ่ง และมาตรา ๖๔ วรรคสาม และมาตรา ๖๗ วรรคสี่ แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ และมาตรา ๕๙ วรรคสาม มาตรา ๖๐ วรรคสาม มาตรา ๖๑ วรรคสี่ มาตรา ๖๒ วรรคสาม มาตรา ๖๓ วรรคสอง มาตรา ๖๓/๑ วรรคสาม และมาตรา ๖๓/๒ วรรคสอง
content: แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ ซึ่งแก้ไขเพิ่มเติมโดยพระราชกำหนดการบริหารจัดการการทำงานของคนต่างด้าว (ฉบับที่ ๒) พ.ศ. ๒๕๖๑ รัฐมนตรีว่าการกระทรวงแรงงานออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวงว่าด้วยการขอรับใบอนุญาต การออกใบอนุญาต และการแจ้งการทำงานของคนต่างด้าว พ.ศ. ๒๕๕๔ (๒) กฎกระทรวงว่าด้วยการขอรับใบอนุญาต การออกใบอนุญาต และการแจ้งการทำงานของคนต่างด้าว (ฉบับที่ ๒) พ.ศ. ๒๕๖๐
sectionNo: 2
content: ข้อ ๒ ในกฎกระทรวงนี้ “เจ้าหน้าที่” หมายความว่า ผู้ซึ่งนายทะเบียนมอบหมายให้ปฏิบัติหน้าที่ตามกฎกระทรวงนี้
sectionNo: 3
content: ข้อ ๓ การยื่นคำขอหรือการแจ้งตามกฎกระทรวงนี้ ให้กระทำ ณ ท้องที่อันเป็นที่ตั้งของสถานที่ทำงานของผู้ยื่นคำขอ ดังต่อไปนี้ (๑) ในเขตกรุงเทพมหานคร ให้ยื่นหรือแจ้ง ณ สำนักงานจัดหางานกรุงเทพมหานครพื้นที่ กรมการจัดหางาน กระทรวงแรงงาน (๒) ในจังหวัดอื่น ให้ยื่นหรือแจ้ง ณ สำนักงานจัดหางานจังหวัด (๓)
sectionNo: 3
content: สถานที่อื่นตามที่อธิบดีประกาศกำหนด การยื่นคำขอหรือการแจ้งตามวรรคหนึ่ง อธิบดีอาจประกาศให้ยื่นคำขอหรือแจ้งด้วยวิธีการทางอิเล็กทรอนิกส์หรือด้วยวิธีการอื่นใดเพื่ออำนวยความสะดวกแก่ประชาชนก็ได้
sectionNo: 1
content: หมวด ๑ การขออนุญาตทำงานและการออกใบอนุญาตทำงาน
sectionNo: 4
content: ข้อ ๔ คนต่างด้าวซึ่งประสงค์จะขออนุญาตทำงานตามมาตรา ๕๙ มาตรา ๖๐ วรรคหนึ่ง มาตรา ๖๓ มาตรา ๖๓/๑ มาตรา ๖๓/๒ และมาตรา ๖๔ ให้ยื่นคำขออนุญาตทำงานต่อนายทะเบียน พร้อมด้วยเอกสารหรือหลักฐานตามที่ระบุไว้ในแบบคำขออนุญาตทำงาน คำขออนุญาตทำงานให้เป็นไปตามแบบที่อธิบดีกำหนดโดยประกาศในราชกิจจานุเบกษา
sectionNo: 5
content: ข้อ ๕ ให้เจ้าหน้าที่เป็นผู้รับคำขออนุญาตทำงาน และเสนอคำขออนุญาตทำงานพร้อมด้วยเอกสารหรือหลักฐานต่อนายทะเบียน เมื่อได้รับคำขออนุญาตทำงาน ให้เจ้าหน้าที่ตรวจสอบคำขออนุญาตทำงาน รวมทั้งเอกสารหรือหลักฐานว่าถูกต้องและครบถ้วนหรือไม่ ถ้าถูกต้องและครบถ้วน ให้ออกใบรับคำขอให้แก่ผู้ยื่นคำขอ
sectionNo: 5
content: ในกรณีที่เอกสารหรือหลักฐานไม่ถูกต้องหรือไม่ครบถ้วน ถ้าเป็นกรณีที่สามารถแก้ไขเพิ่มเติมได้ในขณะนั้น ให้แจ้งให้ผู้ยื่นคำขอดำเนินการแก้ไขเพิ่มเติมหรือยื่นเอกสารหรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น
sectionNo: 5
content: ให้บันทึกความบกพร่องและรายการเอกสารหรือหลักฐานที่จะต้องยื่นเพิ่มเติมนั้นไว้ และแจ้งให้ผู้ยื่นคำขอแก้ไขเพิ่มเติมคำขออนุญาตหรือยื่นเอกสารหรือหลักฐานให้ถูกต้องและครบถ้วนภายในระยะเวลาที่กำหนด ในกรณีที่การยื่นคำขออนุญาตมิได้กระทำโดยวิธีการทางอิเล็กทรอนิกส์
sectionNo: 5
content: ให้เจ้าหน้าที่และผู้ยื่นคำขอลงนามไว้ในบันทึกนั้นด้วย ในกรณีที่ผู้ยื่นคำขอไม่ดำเนินการแก้ไขเพิ่มเติมหรือยื่นเอกสารหรือหลักฐานเพิ่มเติมภายในระยะเวลาที่กำหนด ให้ถือว่าผู้ยื่นคำขอไม่ประสงค์จะดำเนินการต่อไป และให้นายทะเบียนจำหน่ายเรื่องออกจากสารบบ ในกรณีที่เจ้าหน้าที่ตรวจสอบแล้วเห็นว่าคำขออนุญาต
sectionNo: 5
content: เอกสารหรือหลักฐานที่ยื่นเพิ่มเติมนั้นถูกต้องและครบถ้วน ให้เจ้าหน้าที่ออกใบรับคำขอให้แก่ผู้ยื่นคำขอ และเสนอต่อนายทะเบียน เพื่อพิจารณาอนุญาตต่อไป
sectionNo: 6
content: ข้อ ๖ ในกรณีที่คำขออนุญาตทำงาน รวมทั้งเอกสารหรือหลักฐานถูกต้องและครบถ้วน ให้นายทะเบียนพิจารณาคำขออนุญาตทำงานและแจ้งผลการพิจารณาเป็นหนังสือไปยังผู้ยื่นคำขอภายในสิบห้าวันนับแต่วันที่ได้รับคำขออนุญาตทำงาน รวมทั้งเอกสารหรือหลักฐานที่ถูกต้องและครบถ้วน ในกรณีที่นายทะเบียนมีคำสั่งไม่อนุญาตให้ทำงาน
sectionNo: 6
content: ให้มีหนังสือแจ้งให้ผู้ยื่นคำขอทราบพร้อมด้วยเหตุผล รวมทั้งสิทธิอุทธรณ์และการยื่นอุทธรณ์ภายในเจ็ดวันนับแต่วันที่มีคำสั่งไม่อนุญาต
sectionNo: 7
content: ข้อ ๗ ในกรณีที่นายทะเบียนมีคำสั่งอนุญาตให้ทำงาน ให้ออกใบอนุญาตทำงานเมื่อคนต่างด้าวซึ่งขออนุญาตทำงานนั้นได้ดำเนินการ ดังต่อไปนี้ (๑) ชำระค่าธรรมเนียมใบอนุญาตทำงาน (๒)
sectionNo: 7
content: ยื่นสำเนาเอกสารหรือหลักฐานแสดงว่านายจ้างได้ชำระค่าธรรมเนียมการจ้างคนต่างด้าวซึ่งทำงานตามประเภทงานที่กำหนดในพระราชกฤษฎีกาที่ออกตามมาตรา ๑๑ ในกรณีที่คนต่างด้าวซึ่งขอรับใบอนุญาตทำงานเป็นคนต่างด้าวที่ประสงค์จะทำงานตามประเภทงานที่กำหนดในพระราชกฤษฎีกานั้น
sectionNo: 8
content: ข้อ ๘ คนต่างด้าวซึ่งนายทะเบียนได้ออกใบอนุญาตทำงานแล้วจะมารับใบอนุญาตทำงานด้วยตนเองหรือรับโดยวิธีการอื่นตามที่อธิบดีประกาศกำหนดก็ได้
sectionNo: 9
content: ข้อ ๙ ใบอนุญาตทำงานให้เป็นไปตามแบบที่อธิบดีกำหนดโดยประกาศในราชกิจจานุเบกษา
sectionNo: 2
content: หมวด ๒ การยื่นคำขออนุญาตทำงานแทนคนต่างด้าว
sectionNo: 10
content: ข้อ ๑๐ นายจ้างซึ่งประสงค์จะยื่นคำขออนุญาตทำงานแทนคนต่างด้าว พร้อมทั้งชำระค่าธรรมเนียมแทนคนต่างด้าวตามมาตรา ๖๐ วรรคสอง ให้ยื่นคำขออนุญาตทำงานแทนคนต่างด้าวต่อนายทะเบียน พร้อมด้วยเอกสารหรือหลักฐานตามที่ระบุไว้ในแบบคำขออนุญาตทำงานแทนคนต่างด้าว และให้ชำระค่าธรรมเนียมแทนคนต่างด้าวนั้น
sectionNo: 11
content: ข้อ ๑๑ ผู้รับอนุญาตให้นำคนต่างด้าวมาทำงานซึ่งประสงค์จะยื่นคำขออนุญาตทำงานแทนคนต่างด้าวตามมาตรา ๔๑ วรรคสี่ ให้ยื่นคำขออนุญาตทำงานแทนคนต่างด้าวตามที่ได้แจ้งข้อมูล และเอกสารหรือหลักฐานต่อนายทะเบียนไว้แล้ว พร้อมด้วยเอกสารหรือหลักฐานตามที่ระบุไว้ในแบบคำขออนุญาตทำงานแทนคนต่างด้าว
sectionNo: 12
content: ข้อ ๑๒ คำขออนุญาตทำงานแทนคนต่างด้าวตามข้อ ๑๐ และข้อ ๑๑ ให้เป็นไปตามแบบที่อธิบดีกำหนดโดยประกาศในราชกิจจานุเบกษา
sectionNo: 13
content: ข้อ ๑๓ ให้เจ้าหน้าที่เป็นผู้รับคำขออนุญาตทำงานแทนคนต่างด้าว รวมทั้งเอกสารหรือหลักฐานที่ครบถ้วน และให้ออกใบรับคำขอแก่ผู้ยื่นคำขอ โดยระบุเอกสารหรือหลักฐานที่คนต่างด้าวต้องยื่นเพิ่มเติมให้ครบถ้วนตามที่ระบุไว้ในแบบคำขออนุญาตทำงานต่อนายทะเบียน เมื่อได้เดินทางเข้ามาในราชอาณาจักร
sectionNo: 14
content: ข้อ ๑๔ ให้เจ้าหน้าที่เสนอคำขออนุญาตทำงานแทนคนต่างด้าวต่อนายทะเบียนเพื่อพิจารณา เมื่อได้รับเอกสารหรือหลักฐานเพิ่มเติมจากคนต่างด้าวครบถ้วนแล้ว ให้นำความในข้อ ๕ วรรคสอง วรรคสาม และวรรคสี่ ข้อ ๖ ข้อ ๗ ข้อ ๘ และข้อ ๙ มาใช้บังคับแก่การพิจารณาคำขออนุญาตทำงานแทนคนต่างด้าว การออกและการรับใบอนุญาตทำงาน
sectionNo: 14
content: และแบบใบอนุญาตทำงานตามหมวดนี้ด้วยโดยอนุโลม
sectionNo: 3
content: หมวด๓ การแจ้งการทำงานการออกหนังสือรับแจ้งการทำงาน การแจ้งการขยายเวลาทำงานและการออกหนังสือรับแจ้งการขยายเวลาทำงานตามมาตรา ๖๑
sectionNo: 15
content: ข้อ ๑๕ คนต่างด้าวซึ่งเข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมือง เพื่อทำงานอันมีลักษณะจำเป็นหรือเร่งด่วน หรือเป็นงานเฉพาะกิจ ที่มีระยะเวลาทำงานให้เสร็จสิ้นภายในสิบห้าวันตามมาตรา ๖๑ ให้มีหนังสือแจ้งการทำงานดังกล่าวต่อนายทะเบียน
sectionNo: 15
content: พร้อมด้วยเอกสารหรือหลักฐานตามที่ระบุไว้ในแบบแจ้งการทำงาน ให้เจ้าหน้าที่เป็นผู้รับแจ้งการทำงานรวมทั้งเอกสารหรือหลักฐานที่ครบถ้วนพร้อมกับเสนอเรื่องดังกล่าวต่อนายทะเบียน และให้นายทะเบียนออกหนังสือรับแจ้งการทำงานแก่ผู้แจ้งการทำงาน
sectionNo: 15
content: หนังสือแจ้งการทำงานและหนังสือรับแจ้งการทำงานให้เป็นไปตามแบบที่อธิบดีกำหนดโดยประกาศในราชกิจจานุเบกษา
sectionNo: 16
content: ข้อ ๑๖ คนต่างด้าวซึ่งได้แจ้งการทำงานต่อนายทะเบียนตามข้อ ๑๕ แล้ว แต่ทำงานนั้นไม่แล้วเสร็จภายในกำหนดเวลา ให้ขอขยายเวลาทำงานโดยแจ้งให้นายทะเบียนทราบก่อนครบกำหนดเวลาดังกล่าว พร้อมด้วยเอกสารหรือหลักฐานตามที่ระบุไว้ในแบบแจ้งการขยายเวลาทำงาน ทั้งนี้
sectionNo: 16
content: การขยายเวลาทำงานให้ทำได้ครั้งเดียวมีระยะเวลาไม่เกินสิบห้าวัน ให้เจ้าหน้าที่เป็นผู้รับแจ้งการขอขยายเวลาทำงานรวมทั้งเอกสารหรือหลักฐานที่ครบถ้วน พร้อมกับเสนอเรื่องดังกล่าวต่อนายทะเบียน และให้นายทะเบียนออกหนังสือรับแจ้งการขอขยายเวลาทำงานแก่ผู้แจ้งการขอขยายเวลาทำงาน
sectionNo: 16
content: การแจ้งขอขยายเวลาทำงานและหนังสือรับแจ้งการขอขยายเวลาทำงานให้เป็นไปตามแบบที่อธิบดีกำหนดโดยประกาศในราชกิจจานุเบกษา
sectionNo: 17
content: ข้อ ๑๗ ให้นำความในข้อ ๕ วรรคสอง วรรคสาม และวรรคสี่ มาใช้บังคับแก่การรับแจ้งการทำงานและการรับแจ้งการขยายระยะเวลาการทำงานตามหมวดนี้ด้วยโดยอนุโลม
sectionNo: 4
content: หมวด ๔ การออกใบอนุญาตทำงานตามมาตรา ๖๒
sectionNo: 18
content: ข้อ ๑๘ เมื่อคนต่างด้าวได้รับอนุญาตให้เข้ามาทำงานในราชอาณาจักรตามกฎหมายว่าด้วยการส่งเสริมการลงทุน กฎหมายว่าด้วยปิโตรเลียม หรือกฎหมายอื่นตามมาตรา ๖๒ ให้หน่วยงานที่รับผิดชอบตามกฎหมายดังกล่าวแจ้งการทำงานของคนต่างด้าวต่อนายทะเบียนโดยไม่ชักช้า พร้อมด้วยเอกสารหรือหลักฐานตามที่อธิบดีประกาศกำหนด
sectionNo: 18
content: ให้เจ้าหน้าที่เป็นผู้รับแจ้งการทำงานรวมทั้งเอกสารหรือหลักฐานที่ครบถ้วนพร้อมกับเสนอเรื่องดังกล่าวต่อนายทะเบียน และให้นายทะเบียนออกใบอนุญาตทำงานแก่คนต่างด้าวดังกล่าวภายในเจ็ดวันนับแต่วันที่ได้รับแจ้ง ใบอนุญาตทำงานให้เป็นไปตามแบบที่อธิบดีกำหนดโดยประกาศในราชกิจจานุเบกษา
sectionNo: 19
content: ข้อ ๑๙ ให้นำความในข้อ ๕ วรรคสอง วรรคสาม และวรรคสี่ และข้อ ๘ มาใช้บังคับแก่การแจ้งการทำงานและการรับใบอนุญาตทำงานตามหมวดนี้ด้วยโดยอนุโลม
sectionNo: 5
content: หมวด ๕ การขอต่ออายุใบอนุญาตทำงานและการต่ออายุใบอนุญาตทำงาน
sectionNo: 20
content: ข้อ ๒๐ ผู้รับอนุญาตให้ทำงานซึ่งประสงค์จะทำงานต่อไปตามมาตรา ๖๗ ให้ยื่นคำขอต่ออายุใบอนุญาตทำงานต่อนายทะเบียนก่อนที่ใบอนุญาตทำงานจะสิ้นอายุ พร้อมด้วยเอกสารหรือหลักฐานตามที่ระบุไว้ในแบบคำขอต่ออายุใบอนุญาตทำงาน คำขอต่ออายุใบอนุญาตทำงานให้เป็นไปตามแบบที่อธิบดีกำหนดโดยประกาศในราชกิจจานุเบกษา
sectionNo: 21
content: ข้อ ๒๑ ให้นำความในข้อ ๕ ข้อ ๖ ข้อ ๗ และข้อ ๘ มาใช้บังคับแก่การพิจารณาคำขอต่ออายุใบอนุญาตทำงาน การต่ออายุใบอนุญาตทำงาน และการรับใบอนุญาตทำงานตามหมวดนี้ด้วยโดยอนุโลม
sectionNo: 22
content: ข้อ ๒๒ เมื่อนายทะเบียนอนุญาตให้ต่ออายุใบอนุญาตทำงาน ให้นายทะเบียนออกใบอนุญาตทำงานฉบับใหม่หรือสลักหลังใบอนุญาตทำงานเพื่อแสดงการต่ออายุใบอนุญาตทำงาน
content: บทเฉพาะกาล
sectionNo: 23
content: ข้อ ๒๓ คำขอหรือการแจ้งที่ได้ยื่นหรือแจ้งไว้ตามกฎกระทรวงว่าด้วยการขอรับใบอนุญาต การออกใบอนุญาต และการแจ้งการทำงานของคนต่างด้าว พ.ศ. ๒๕๕๔ และที่แก้ไขเพิ่มเติมก่อนวันที่กฎกระทรวงนี้มีผลใช้บังคับและยังอยู่ในระหว่างการพิจารณาของนายทะเบียน ให้ถือเป็นคำขอหรือการแจ้งตามกฎกระทรวงนี้
sectionNo: 23
content: การดำเนินการเกี่ยวกับคำขอหรือการแจ้งตามวรรคหนึ่งที่ได้ดำเนินการก่อนวันที่กฎกระทรวงนี้ใช้บังคับ ในกรณีที่ไม่เป็นไปตามหลักเกณฑ์ที่กฎกระทรวงนี้กำหนดไว้ ให้นายทะเบียนมีอำนาจสั่งให้ผู้ยื่นคำขอหรือผู้แจ้งดำเนินการแก้ไขให้ถูกต้องเพื่อให้เป็นไปตามกฎกระทรวงนี้
content: ให้ไว้ ณ วันที่ ๒๐ สิงหาคม พ.ศ. ๒๕๖๓ สุชาติ ชมกลิ่น รัฐมนตรีว่าการกระทรวงแรงงาน
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕๙ วรรคสาม มาตรา ๖๐ วรรคสาม มาตรา ๖๑ วรรคสี่ มาตรา ๖๒ วรรคสาม มาตรา ๖๓ วรรคสอง มาตรา ๖๓/๑ วรรคสาม และมาตรา ๖๓/๒ วรรคสอง แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐
content: ซึ่งแก้ไขเพิ่มเติมโดยพระราชกำหนดการบริหารจัดการการทำงานของคนต่างด้าว (ฉบับที่ ๒) พ.ศ. ๒๕๖๑ และมาตรา ๖๔ วรรคสาม และมาตรา ๖๗ วรรคสี่ แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ บัญญัติให้การขออนุญาตและการออกใบอนุญาตทำงาน การขอต่ออายุและการต่ออายุใบอนุญาตทำงาน
content: การแจ้งและการออกหนังสือรับแจ้งการทำงานสำหรับคนต่างด้าวซึ่งเข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมืองเพื่อทำงานอันมีลักษณะจำเป็นหรือเร่งด่วน หรือเป็นงานเฉพาะกิจ รวมทั้งการออกใบอนุญาตทำงานสำหรับคนต่างด้าวที่ได้รับอนุญาตให้เข้ามาทำงานในราชอาณาจักรตามกฎหมายว่าด้วยการส่งเสริมการลงทุน
content: กฎหมายว่าด้วยปิโตรเลียม หรือกฎหมายอื่นเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้
sectionNo: ฉบับที่ 2
content: กฎกระทรวงการขออนุญาตทำงาน การออกใบอนุญาตทำงาน และการแจ้งการทำงานของคนต่างด้าว (ฉบับที่ ๒) พ.ศ. ๒๕๖๘
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กฎกระทรวงการขออนุญาตทำงาน การออกใบอนุญาตทำงาน และการแจ้งการทำงานของคนต่างด้าว พ.ศ. ๒๕๖๓ กำหนดให้คนต่างด้าวซึ่งขออนุญาตทำงานต้องมารับใบอนุญาตทำงานที่นายทะเบียนออกให้ด้วยตนเอง ทำให้คนต่างด้าวมีภาระค่าใช้จ่าย
content: อีกทั้งยังส่งผลกระทบต่อความคล่องตัวและความต่อเนื่องของการประกอบกิจการหรือประกอบอาชีพของนายจ้าง สมควรปรับปรุงหลักเกณฑ์และวิธีการในการรับใบอนุญาตทำงานให้คนต่างด้าวซึ่งนายทะเบียนได้ออกใบอนุญาตทำงานแล้วจะมารับใบอนุญาตทำงานด้วยตนเองหรือรับโดยวิธีการอื่นตามที่อธิบดีประกาศกำหนด เพื่ออำนวยความสะดวก
content: ลดขั้นตอน และภาระค่าใช้จ่ายที่ไม่จำเป็น จึงจำเป็นต้องออกกฎกระทรวงนี้